CELEX: 32018D0343
Language: lv
Date: 2018-03-05 00:00:00
Title: Padomes Lēmums (ES) 2018/343 (2018. gada 5. marts) par to, lai atjaunotu Nolīgumu starp Eiropas Kopienu un Brazīlijas Federatīvo Republiku par sadarbību zinātnes un tehnoloģiju jomā

9.3.2018   
            
            
               LV
            
            
               Eiropas Savienības Oficiālais Vēstnesis
            
            
               L 67/1
            
         PADOMES LĒMUMS (ES) 2018/343
   (2018. gada 5. marts)
   par to, lai atjaunotu Nolīgumu starp Eiropas Kopienu un Brazīlijas Federatīvo Republiku par sadarbību zinātnes un tehnoloģiju jomā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. punkta otrās daļas a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:
   
               (1)
            
            
               Ar Lēmumu 2005/781/EK (1) Padome apstiprināja Nolīguma starp Eiropas Kopienu un Brazīlijas Federatīvo Republiku par sadarbību zinātnes un tehnoloģiju jomā (2) (“nolīgums”) noslēgšanu.
            
         
               (2)
            
            
               Saskaņā ar nolīguma XII pantu tas stājas spēkā dienā, kad Puses viena otrai ir rakstiski paziņojušas, ka ir pabeigtas iekšējās procedūras, kas nepieciešamas, lai nolīgums stātos spēkā. Nolīgums sākotnēji ir spēkā piecus gadus, un to pēc pušu vienošanās var atjaunot pēc novērtēšanas katra kārtējā atjaunošanas laikposma priekšpēdējā gadā.
            
         
               (3)
            
            
               Padome ar Lēmumu 2012/646/ES (3) apstiprināja nolīguma atjaunošanu uz turpmāku piecu gadu laikposmu.
            
         
               (4)
            
            
               Interesi nolīgumu atjaunot vēl uz pieciem gadiem Puses apstiprināja 2016. gada 14. novembra un 2017. gada 5. janvāra vēstuļu apmaiņā.
            
         
               (5)
            
            
               Nolīguma atjaunošana būtu jāapstiprina Savienības vārdā,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts, ka Nolīgumu starp Eiropas Kopienu un Brazīlijas Federatīvo Republiku par sadarbību zinātnes un tehnoloģiju jomā atjauno vēl uz pieciem gadiem.
   2. pants
   Padomes priekšsēdētājs norīko personu vai personas, kas ir tiesīgas Savienības vārdā sniegt paziņojumu Brazīlijas Federatīvās Republikas valdībai, ka Savienība ir pabeigusi vajadzīgās iekšējās procedūras, lai atjaunotu nolīgumu saskaņā ar nolīguma XII panta 2. punktu.
   3. pants
   Šis lēmums stājas spēkā tā pieņemšanas dienā.
   
      Briselē, 2018. gada 5. martā
      
         
            Padomes vārdā –
         
         
            priekšsēdētājs
         
         N. DIMOV
      
   
   
      (1)  Padomes Lēmums 2005/781/EK (2005. gada 6. jūnijs) par Zinātniskās un tehnoloģiskās sadarbības nolīguma noslēgšanu starp Eiropas Kopienu un Brazīlijas Federatīvo Republiku (OV L 295, 11.11.2005., 37. lpp.).
   
      (2)  OV L 295, 11.11.2005., 38. lpp.
   
   
      (3)  Padomes Lēmums 2012/646/ES (2012. gada 10. oktobris) par to, lai atjaunotu Nolīgumu starp Eiropas Kopienu un Brazīlijas Federatīvo Republiku par sadarbību zinātnes un tehnoloģiju jomā (OV L 287, 18.10.2012., 4. lpp.).